[{"text_idx": "#000001", "text": "Mae deall cyflwr ein harddwch naturiol felly yn flaenoriaeth drosfwaol ac yn un sydd wrth wraidd ein holl weithgareddau eraill Rydym wedi diffinio harddwch naturiol yn flaenorol fel rhywbeth sy\u2019n cwmpasu ystod eang o ffactorau ac yn cyfuno ansawdd y dirwedd ag amrywiaeth ecolegol a chysylltiadau diwylliannol (gweler hefyd atodiad 2). Er bod profiad ac ystyr harddwch naturiol yn dibynnu ar ymatebion unigol, rydym yn ei ddeall yn fwyaf clir trwy graffu ar ansawdd y dirwedd. Mae hynny\u2019n ddealladwy, gan mai ansawdd eithriadol ein tirwedd yw\u2019r hyn yr ydym yn enwog amdano; caiff ei werthfawrogi gan filiynau o ymwelwyr bob blwyddyn, ond mae\u2019r nodwedd hanfodol hon o\u2019r Parc Cenedlaethol yn agored i newid. Er bod ein tirwedd yn ymddangos yn ddigyfnewid, mae\u2019n bwysig deall nad yw\u2019n endid statig. Mae ein tirwedd yn gynnyrch milenia o brosesau daearegol, geomorffolegol a dynol, prosesau o newid sy\u2019n parhau hyd heddiw ar wahanol gyflymder. Mae\u2019r effeithiau hyn eisoes yn gadael eu ho\u0302l ar ein tirwedd."}, {"text_idx": "#000002", "text": "Canfu asesiad a gynhaliwyd mewn partneriaeth a\u0302 Phrifysgol Reading yn 2021 mai dim ond 5 o\u2019r 16 math o dirwedd a arddangosir yn y Parc Cenedlaethol sydd mewn cyflwr Da fel y mae\u2019r tabl isod yn ei ddangos. Mae\u2019r asesiad hwn yn waith sy\u2019n mynd rhagddo a chaiff gwaith pellach ei wneud i\u2019w alinio a\u0302 mentrau blaenorol y Parc Cenedlaethol a Chyfoeth Naturiol Cymru yn ogystal a\u0302\u2019u mentrau i ddyfod."}, {"text_idx": "#000005", "text": "Mae amrywiaeth y tirweddau ar draws y Parc Cenedlaethol yn gofyn am wahanol opsiynau ar gyfer eu rheoli ac am weithrediadau sy\u2019n briodol i\u2019w cymeriad. Fodd bynnag, mae rhai bygythiadau cyffredin i\u2019w hintegredd yn bodoli1. Gellir eu crynhoi fel a ganlyn:-"}]